Analecten zur (ieschichte der Reformation und des Humanismus in Schwaben. 1 7o 



Ravensburg-. LXIll. 4. September 1525. 



Michael Hummelbergius Rauenspurgensis Conrado Adelmanno 

 ab Adelmansfelden ' salutem. 



Literas tuas XII. Aug-usti scriptas XXIX. eiusdem recepi. 

 Non alia meae cessationis causa est, quam tuae; deinceps forte 

 per publicam tranquillitatera et frequentiores tabelliones licebit 

 saepius scribere. Suppresso eteniru rusticorum furore et seruili 

 isto tumultu et incendio exstincto apertae erunt publicae uiae 

 et libera tutaque nuntiorum peregrinatio. Atque utinam faxit 

 Deus, faciens pacem et creans malum, quod ille dixit, ut nobis 

 et communi patriae prospera sit haec de cyclopica turba uic- 

 toria, et erit profecto si proceres utantur uictoria, sin uero abu- 

 tantur, timendum ne Cadmea, quod dicitur, futura sit. Agnoscit 

 iam, opinor, suam temeritatem et stultitiam rustica progenies, 

 licet sero post acceptam cladem, et iuste imperata facere 

 non recusat. Utinam et racematores quidara, qui in deuorandis 

 pauperum sudoribus nihil reliqui faciunt, suam tyrannidem 

 et auaritiam simul agnoscerent; nam multi ex illorum numero 

 sua rapacitate ansam dedisse uidentur huic rebellioni et tumul- 

 tui, ut utrimque iniustitia et iniquitas meruerit dei flagellum. 

 Poenas luerunt rustici, proceres uideant non tantum, ut non 

 saeuiant crudeles in subjectos, sed etiam ut iniqua onera et 

 iniustas exactiones, si quae sunt, tollant et non reducant popu- 

 lum in Aegyptum equitatus numero subleuati, ne pariter incidant 

 in manus domini, qui quum surrexerit ad concutiendam terram 

 non minus magnum et potentem quam paruum et inopem 

 perdere potest. Quod de Erasmo petis, absoluit, ut audio, 

 insignera librum , quem ,Linguam' inscripsit, hunc neque 

 uidi neque compertum habeo typis excusus sit necne. Pari- 

 sifenses theologi Erasmum editis libellis feruntur uariis conuiciis 

 conspuisse, quibus nunc respondet et ostendit, quam non sit 

 edentulus ipse. Si quibus apud uos eius uiri uilescit autoritas, 

 ii non intelligunt, quantum suis scriptis profuerit Germaniae. 

 Multi eiusmodi sunt ingenio, ut si eruditissimos optiniosque 

 uiros aliqua nota uel efficta contaminarint, inde famam aucupari 



' Der bekannte Augsburger Domherr. 



